
____________________________________________________________
Nr. 3018 / 14 iulie 2025 

R A P O R T 
privind alocarea sumei de 199.610 lei din bugetul local al comunei Târgușor, județul Constanța, pe anul 2025, pentru lucrări de reparații curente la biserica ortodoxă din localitatea Târgușor, județul Constanța
[bookmark: _Hlk72222892] 

             Analizând Referatul de Aprobare si Proiectul de Hotărâre privind alocarea sumei de 199.610 lei  din bugetul local al  comunei Târgușor, județul Constanța, pe anul 2025, pentru lucrări de reparații curente la biserica ortodoxă din localitatea Târgușor, județul Constanța, inițiat de doamna Mădălina NEGRU, primarul Comunei Târgușor, consider ca legală şi oportună adoptarea acesteia.
	Consider ca legal acest proiect de hotărâre in conformitate cu prevederile  Legii nr. 500/ 2002 privind finanţele publice, cu modificările şi completările ulterioare, Legii nr. 273/ 2006 privind finanţele publice locale, cu modificările şi completările ulterioare şi Legii bugetului de stat pe anul 2025, nr. 9/ 2025, prevederile art. 10 alin. (6) din Legea nr. 489/2006 privind libertatea religioasă și regimul general al cultelor, republicată, cu modificările și completările ulterioare, prevederile art .3 alin. (3) din Ordonanța Guvernului nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, republicată, cu modificările și completările ulterioare, prevederile Cap. II art. 4 alin. (2), art. 5 și Cap. III art. 14 alin. (1) lit. b) din Hotărârea Guvernului nr. 1470/2002 privind aprobarea Normelor metodologice pentru aplicarea prevederilor Ordonanţei Guvernului nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, republicată, cu modificările și completările ulterioare  şi prevederile art. 129  alin. (2)  lit. b) şi, art. 139 alin. (1) şi alin. (3) lit. a) coroborat cu art. 196 alin. (1) lit. a) din Ordonanța de Urgență a Guvernului nr. 57/ 2019 privind Codul Administrativ, cu modificările şi completările ulterioare .
       Biserica Ortodoxă din Târgușor reprezintă un reper important al comunității locale, atât din punct de vedere spiritual, cât și cultural. Aceasta se confruntă cu diverse deficiențe de ordin tehnic (acoperiș degradat, fațadă deteriorată, probleme la aleile de acces etc.), care pun în pericol buna desfășurare a activităților religioase.
       Prin urmare, Parohia Ortodoxă Târgușor a transmis o solicitare oficială către Primăria Comunei Târgușor, înregistrată cu nr. 3016/14.07.2025, prin care solicită sprijin financiar pentru efectuarea lucrărilor de reparații curente.
       Suma propusă, în cuantum de 199.610 lei, urmează a fi alocată din bugetul local pe anul 2025, de la Capitolul 67.02 – Cultură, recreere și religie, titlul II “Bunuri și servicii”- 20.02 reparații curente
         Având în vedere cele de mai sus, compartimentul financiar recomandă aprobarea alocării sumei de 199.610 lei din bugetul local pe anul 2025 pentru lucrări de reparații curente la biserica ortodoxă din localitatea Târgușor, județul Constanța.


        INSPECTOR ,


                                                    Elena  SIMION

